KOSMOS 94.1 | Podcast , ±1 min episodes every 1 hour	|
ANC beloof goeie diens, bekamping van korrupsie, diefstal
Black Friday sal ekonomie stimuleer, mits verbruikers geld het
Black Friday is om die draai en kan dalk vanjaar anders wees weens die impak van die Covid-pandemie op die ekonomie. Die dag, wat gekenmerk word deur groot uitverkopings, vind gewoonlik op die laaste Vrydag van November plaas. Die Namibiese ekonoom, dr. John Steytler sê die spesiale aanbieding op Black Friday sal kontantvloei stimuleer en goed wees vir die ekonomie.
ANC-president Cyril Ramaphosa sê bykans 10 000 van dié party se kandidate vir die plaaslike regeringsverkiesing het plegtig onderneem om die mense van Suid-Afrika te dien. Hy het lede by die regerende party by 'n geleentheid in die Alberton-gemeenskapsentrum in Ekurhuleni, Gauteng, toegespreek. Ramaphosa sê kandidate het dié belofte gemaak as deel van die ANC se onderneming om steeds beter te doen, reg te maak wat verkeerd geloop het, en die party se foute te herstel:
Stigting geskep om ouers van tweelinge by te staan
Andreas Jansen en sy tweelingbroer is die stigters van die Tweelingvereniging van Namibië. Hulle wil graag ouers help wat tweelinge het en finansieel sukkel met klere, doeke, melk, skoolfondse en hospitaalrekeninge. Hulle wil ook veral swanger vroue wat tweelinge of meerlinge verwag, help. Jansen sê die meeste ouers kan nie bekostig om vir tweelinge te sorg nie.
Amnestie: Kawana sê dankie
Die Namibiese minister van polisie, Albert Kawana, het alle rolspelers vir 'n suksesvolle Amnestiemaand bedank. Die Namibiese polisiehoof, luitenant-generaal Sebastian Ndeitunga, het die syfers bekend gemaak van vuurwapens wat tydens Amnestiemaand in September ingehandig is. Altesaam 126 pistole, 97 haelgewere, 22 rewolwers, 327 gewere, een masjiengeweer en 24 334 ammunisie is ingehandig.
Nanso sê seksonderrig moet in skole aangebied word
Die Namibië Nasionale Studente-organisasie, Nanso, het ook gereageer oor die hoë tienerswangerskapsyfer in die Kavango-Oos-streek. Tienerswangerskappe in dié streek is volgens die senior onderwysbeampte Adolf Muremi 'n groot probleem met 520 tienerswangerskappe wat verlede jaar in aangemeld is. Ester Shakela, nasionale woordvoerder van Nanso, sê aan Kosmos 94.1 Nuus seksonderrig moet al op skool aangebied word.
DA sê daar is gebrek aan brandbestrydingsdienste in Noord-Kaap
Die Demokratiese Alliansie in die Noord-Kaap sê die gebrek aan brandbestrydingsdienste in die Dawid Kruiper-munisipaliteit hou 'n gevaar vir gemeenskappe in. Dit volg na 'n diensverskaffer in Upington 'n brandweerwa geskut het weens wanbetaling deur die plaaslike owerheid. Jayson Esau van die DA sê hoewel die voertuig in 'n werkende toestand is, moet 'n betaling gedoen word om die voertuig vir operasionale doeleindes beskikbaar te stel.
SA regering betaal meer as R1,5 miljard uit na plundery
Die Suid-Afrikaanse regering sê dit het tot dusver reeds meer 1,5 miljard rand in meer as 120 afsonderlike transaksies uitbetaal om besighede te help herstel na die onrus en plundery in KwaZulu-Natal en Gauteng. Die dae lange geweld en plundery in Julie vanjaar het daartoe gelei dat duisende besighede in die twee provinsies hul deure moes sluit. Ons korrespondent in Kaapstad, Fritz Platt ...
Gewese sokkerafrigter van Zambiese span skuldig aan seksuele aanranding
'n Gewese afrigter van Zambië se nasionale sokkerspan is in die streekhof in Gqeberha in die Oos-Kaap skuldig bevind op twee aanklagte van seksuele aanranding. Anelisa Ngcakani van die Nasionale Vervolgingsgesag sê die voorval het in Desember verlede jaar tydens die Cosafa-spele in die stad plaasgevind. Die 39-jarige vrou het koffie bedien in die Wolfson-stadion toe sy die 51-jarige Milutin Sredojević gevra het of hy suiker in sy koffie wil hê.
Gesondheidsministerie sê programme is in plek vir tienerswangerskappe
Reaksie is ontvang van die gesondheidsministerie oor die hoë tienerswangerskapsyfer in die Kavango-Oos-streek. Tienerswangerskappe in dié streek is volgens die senior onderwysbeampte Adolf Muremi 'n groot probleem met 520 tienerswangerskappe wat verlede jaar in aangemeld is. Hy het gesê van die 520 meisies, is 423 steeds op skool en 97 meisies het skool verlaat. Thomas Ukola van die direktoraat van maatskaplike programme in die gesondheidsministerie sê aan Kosmos 94.1 Nuus programme is in plek vir tienermeisies.
Reën vir môre vir Noordooste, Ooste voorspel
Die Namibiese Metereologiese Dienste voorspel vir môre reën vir die noordooste en ooste van Namibië. Die reën sal verder uitbrei oor die sentrale dele. Swaar buie van tot 50 millimeter word vir die suidoostelike dele van die land vir Donderdag verwag, sê weervoorspeller Odillo Kgobetsi.
Verkeersopeenhoping by Beitbrug-grenspos verlig
Limpopo se departement vervoer sê hy is besig om planne in werking te stel om die verkeersopeenhoping by die Beitbrug-grenspos te verlig. Die verkeer is besig om af te neem en daar is beweging op die pad. Woordvoerder Mike Maringa sê verkeers- en wetstoepassings-amptenare hou die situasie dop. Daar is 'n plek buite Musina waar motoriste eers moet stilhou en wag. Maringa sê motors en vragmotors word in groepe deurgelaat.